Naročnik: KOCEROD družba za ravnanje z odpadki d.o.o.

 Mislinjska Dobrava 108a, 2383 Šmartno pri Slovenj Gradcu

#

# R A Z P I S N A D O K U M E N T A C I J A

Predmet javnega naročila:

**Dobava treh komunalnih vozil z nadgradnjo**

**za odvoz odpadkov** **z nizkimi emisijami**

Št. zadeve: 07-11/2021

Vrsta postopka za oddajo javnega naročila: Odprti postopek (blago in storitve)

November 2021

**Predmet in podatki o javnem naročilu**

KOCEROD družba za ravnanje z odpadki d.o.o., Mislinjska Dobrava 108a, 2383 Šmartno pri Slovenj Gradcu (v nadaljevanju: naročnik), v skladu s 47. členom Zakona o javnem naročanju (Uradni list RS, št. 91/15 in 14/18, v nadaljevanju: ZJN-3) vabi vse zainteresirane ponudnike, da predložijo svojo pisno ponudbo v skladu s to dokumentacijo, objavljeno na Portalu RS javnih naročil in Portalu EU za predmet javnega naročila **Dobava treh komunalnih vozil (dvokomorna smetarska vozila za pobiranje vrečk) z nadgradnjo za odvoz odpadkov z nizkimi emisijami.**

Podrobnejša specifikacija naročila je razvidna iz tehnične dokumentacije naročila, ki je sestavni del te razpisne dokumentacije.

Za oddajo predmetnega javnega naročila se v skladu s 40. členom ZJN-3 izvede odprti postopek.

Naročnik bo oddal naročilo ponudniku, ki bo oddal najugodnejšo ponudbo.

Oddaja ponudb

(datum, ura, naslov): Informacijski sistem e-JN, **22. 12. 2021 do 10:00 ure**

Odpiranje ponudb

(datum, ura, naslov): Informacijski sistem e-JN, **22. 12. 2021 ob 10:10 uri**

Alternativne in variantne ponudbe niso dovoljene. Vsak ponudnik lahko predloži le eno ponudbo. Ponudnika, ki bo oddal več kot eno ponudbo, bo naročnik izločil glede vseh ponudb, ki jih je oddal. Naročnik v predmetnem javnem naročilu ne bo izvajal pogajanj.

**Oddaja ponudb, rok za oddajo ponudb, dodatna pojasnila**

Predložitev ponudbe

Ponudbo se predloži v elektronski obliki skladno z Navodili za uporabo informacijskega sistema za uporabo funkcionalnosti elektronske oddaje ponudb e-JN: PONUDNIKI. Navodila za uporabo informacijskega sistema so objavljena na spletnem naslovu <https://ejn.gov.si/eJN2> , ponudnik pa se mora pred oddajo ponudbe v informacijski sistem e-JN registrirati.

Uspešno oddana ponudba v informacijskem sistemu e-JN dobi status »ODDANA«. Oddano ponudbo lahko do roka za oddajo ponudb ponudnik umakne in predloži drugo. Po preteku roka za oddajo ponudb ponudbe ni več mogoče oddati ali umakniti.

Dodatna pojasnila razpisne dokumentacije

Dodatna pojasnila o vsebini razpisne dokumentacije sme ponudnik zahtevati izključno preko Portala javnih naročil.

Naročnik bo pisno preko Portala za javna naročila odgovoril na vsa vprašanja v zvezi z javnim naročilom, **najkasneje šest (6) dni pred rokom za oddajo ponudb**, pod pogojem, da so vprašanja postavljena do roka za postavljanje vprašanj, ki ga je naročnik določil v obvestilu o naročilu na Portalu javnih naročil. Na zahteve za pojasnila oziroma druga vprašanja v zvezi z naročilom, zastavljena po tem roku naročnik ne bo odgovarjal.

Pred potekom roka za oddajo ponudb lahko naročnik dopolni razpisno dokumentacijo. Vse spremembe in dopolnitve razpisne dokumentacije bo naročnik podal najkasneje šest (6) dni pred rokom za oddajo ponudb. Vsaka taka dopolnitev bo sestavni del razpisne dokumentacije in bo posredovana preko Portala javnih naročil. Naročnik bo po potrebi podaljšal rok za oddajo ponudb, da bo ponudnikom omogočil upoštevanje dopolnitev. S premaknitvijo roka za oddajo ponudb se pravice in obveznosti naročnika in ponudnikov vežejo na nove roke, ki posledično izhajajo iz podaljšanega roka za oddajo ponudb.

Naročnik sme v skladu s 67. členom ZJN-3 spremeniti ali dopolniti razpisno dokumentacijo. Tovrstne spremembe in dopolnitve bo naročnik izdal v obliki dodatkov k razpisni dokumentaciji in/ali dodatnih pojasnilih na Portalu javnih naročil. Vsak dodatek in pojasnilo k razpisni dokumentaciji postane sestavni del razpisne dokumentacije. Naročnik opozarja ponudnike, da so tudi odgovori na vprašanja, ki bodo objavljeni na portalu javnih naročil sestavni del razpisne dokumentacije za ta postopek.

Ponudniki morajo morebitna vprašanja in zahteve za pojasnila razpisne dokumentacije zastavljati v slovenskem jeziku. Na vprašanja, ki ne bodo zastavljena v slovenskem jeziku, naročnik ne bo odgovarjal. Naročnik bo na vprašanja odgovarjal v slovenskem jeziku.

Po javnem odpiranju ponudb bo kontaktna oseba naročnika vsa obvestila, zahteve in dopustne dopolnitve pravočasno prispelih ponudb ter druge informacije o javnem naročilu, pošiljala po elektronski pošti kontaktni osebi ponudnika navedeni v ponudbi ali po pošti na naslov ponudnika ali preko informacijskega sistema e-JN na spletnem naslovu <https://ejn.gov.si/>. .

Odpiranje ponudb

Ob uri, določeni za odpiranje ponudb informacijski sistemu e-JN avtomatično omogoči javni dostop do podatkov o ponudnikih in do podatkov v pripetem »pdf« dokumentu »**Obrazec predračuna**«. Javna objava teh podatkov se zaključi po preteku 48 ur, naročniku in vsem ponudnikom pa so ti podatki še naprej na razpolago.

**Pridobitev dokumentacije v zvezi z naročilom**

Dokumentacija v zvezi z naročilom je brezplačno na voljo na Portalu javnih naročil (www.enarocanje.si) in na spletnih straneh naročnika.

Naročnik si pridržuje pravico, da dokumentacijo delno spremeni ali dopolni ter po potrebi podaljša rok za oddajo ponudb. Spremembe in dopolnitve razpisne dokumentacije so sestavni del dokumentacije, v zvezi z naročilom.

Kontaktna oseba s strani naročnika: Sebastjan Kristan, sebastjan.kristan@ko-cerod.si .

**Oblika, jezik in stroški ponudbe**

Ponudbe se oddajo v slovenskem jeziku. Če ni drugače določeno, tuji ponudnik izkaže izpolnjevanje pogojev s fotokopijami dokazil iz uradne evidence, ki izkazujejo zahtevano pravno relevantno stanje. V primeru, da pristojni organi tuje države ne izdajajo tovrstnih dokazil, ponudnik predloži zapriseženo izjavo prič ali zapriseženo izjavo kandidata oziroma ponudnika. Izjava mora biti dana pred pravosodnim ali upravnim organom, notarjem ali pristojnim organom poklicnih in gospodarskih subjektov v državi, v kateri ima ponudnik svoj sedež. Tako dokazila pristojnih institucij kot tudi overjene izjave tujega ponudnika morajo biti prevedene v slovenski jezik. Predložen mora biti prevod slovenskega sodnega tolmača.

Ponudniki lahko predložijo v tujem jeziku prospekte ali drugo tehnično dokumentacijo, ki ga bo moral ponudnik, v kolikor bo naročnik to ocenil kot potrebno, uradno prevesti v slovenski jezik, v določenem roku.

Ponudbena dokumentacija mora biti podana na obrazcih iz prilog razpisne dokumentacije ali po vsebini in obliki enakih obrazcih, izdelanih s strani ponudnika. Kadar je zahtevano dokazilo, ponudniku ni potrebno predložiti originala, pač pa zadostuje fotokopija dokazila. Naročnik pa lahko v postopku preverjanja ponudb od ponudnika kadarkoli zahteva, da mu predloži na vpogled original. Vsi dokumenti, ki jih predloži ponudnik, morajo izkazovati aktualno stanje, razen kjer je izrecno zahtevan dokument za določeno obdobje oziroma dokument določene starosti. Naročnik lahko listine za dokazovanje izpolnjevanja pogojev ali pooblastila za pridobitev listin, če izhajajo iz uradne evidence, zahteva naknadno (po odpiranju in opravljenem pregledu ponudb). V tem primeru bo naročnik ponudnika pozval, naj v določenem roku naročniku dostavi vse listine za dokazovanje izpolnjevanja pogojev. Če pozvani ponudnik listin, pooblastil oziroma dokazil ne bo dostavil pravočasno ali če bo dostavil listine, pooblastila oziroma dokazila v nasprotju z zahtevami naročnika, bo naročnik njegovo ponudbo kot nepopolno zavrnil.

Označeni deli ponudbene dokumentacije morajo biti podpisani s strani zakonitega zastopnika ponudnika ali druge osebe, pooblaščene za sklepanje pogodb predvidene vrste, vrednosti in obsega.

Ponujeno blago mora v celoti ustrezati zahtevam iz razpisne dokumentacije. Če ponujeno blago ne bo ustrezalo tehničnim zahtevam, bo naročnik tako ponudbo izločil iz nadaljnjega ocenjevanja.

V kolikor bo naročnik sam ali na predlog gospodarskega subjekta ugotovil, da je potrebno ponudbo dopolniti, bo naročnik postopal skladno s petim odstavkom 89. člena ZJN-3.

Ponudnik nosi vse stroške, povezane s pripravo in predložitvijo ponudbe. V primeru ustavitve postopka, zavrnitve vseh ponudb ali odstopa od izvedbe javnega naročila naročnik ponudnikom ne bo povrnil nobenih stroškov, nastalih s pripravo ponudbe. Ponudniki so s tem seznanjeni in se s tem s samo predložitvijo prijave izrecno strinjajo.

**Veljavnost ponudbe**

Ponudba mora veljati najmanj do 31. 01. 2022.. V primeru krajšega roka veljavnosti ponudbe se ponudba izloči.

V izjemnih okoliščinah (vložitev zahtevka za revizijo, višja sila ipd.), lahko naročnik zahteva, ponudnik pa mora zagotoviti, da se veljavnost ponudbe podaljša za časovno obdobje, ki ga določi naročnik.

**Skupna ponudba**

Dovoljena je skupna ponudba več pogodbenih partnerjev. V poglavju Razlogi za izključitev in pogoji za sodelovanje je določeno, je določeno kateri pogoj mora v primeru skupne ponudbe izpolnjevati vsak izmed partnerjev oziroma, kateri pogoj lahko izpolnjujejo partnerji skupaj.

V primeru skupne ponudbe je potrebno v ponudbi predložiti pogodbo o skupnem nastopu. Iz pogodbe o skupnem nastopu mora biti razvidno sledeče:

* + imenovanje nosilca posla pri izvedbi javnega naročila,
	+ pooblastilo nosilcu posla in odgovorni osebi za podpis ponudbe ter podpis pogodbe,
	+ izjava, da so vsi ponudniki v skupni ponudbi seznanjeni z navodili ponudnikom in razpisnimi pogoji ter merili za dodelitev javnega naročila in da z njimi v celoti soglašajo,
	+ izjava, da so vsi ponudniki seznanjeni s plačilnimi pogoji iz razpisne dokumentacije,
	+ določbe glede načina plačila preko nosilca posla,
	+ navedba, da odgovarjajo naročniku za celotno obveznost in za vsak njen del vsi partnerji solidarno in vsak posebej v celoti.

Ponudbo podpisuje nosilec posla, ki je tudi podpisnik pogodbe in glavni kontakt z naročnikom. Nosilec posla prevzame nasproti naročniku poroštvo za delo ostalih partnerjev in/ali podizvajalcev po pravilih Obligacijskega zakonika. Naročnik uveljavlja zahtevo po odpravi morebitnih napak zoper nosilca posla.

**Ponudba s podizvajalci**

Ponudnik, ki namerava pri izvedbi naročila nastopati s podizvajalci, mora v obrazec Seznam podizvajalcev vnesti vse zahtevane podatke o podizvajalcih. V kolikor ponudnik ne bo nastopil s podizvajalci, izpolni obrazec Izjava ponudnika, da ne nastopa s podizvajalci. Prijavljeni podizvajalci morajo izpolniti obrazec ESDP obrazec in izpolnjevati pogoje, ki so določeni za podizvajalce, kar izkažejo s podpisom ESDP obrazca. V kolikor bo nominirani podizvajalec zahteval neposredno plačilo od naročnika mora predložiti zahtevo za neposredno plačilo, katerega mora podpisati tudi ponudnik oziroma vodilni partner v primeru skupne ponudbe.

Kadar namerava ponudnik izvesti javno naročilo s podizvajalci, mora v ponudbi:

* navesti vse podizvajalce ter vsak del javnega naročila, ki ga namerava oddati v podizvajanje,
* kontaktne podatke in zakonite zastopnike predlaganih podizvajalcev,
* izpolnjene ESPD teh podizvajalcev,
* priložiti zahtevo podizvajalca za neposredno plačilo, če podizvajalec to zahteva,
* v kolikor podizvajalec zahteva neposredno plačilo mora v ponudbi predložiti izjavo iz katere bo razvidno:
	+ izjava podizvajalca, da podaja soglasje naročniku, da naročnik namesto glavnega izvajalca poravna podizvajalčevo terjatev do glavnega izvajalca,
	+ izjava ponudnika, da pooblašča naročnika, da na podlagi potrjenega računa oziroma situacije neposredno plačuje podizvajalcem.

V primeru, da podizvajalec ne zahteva neposrednega plačila s strani naročnika. Bo naročnik od glavnega izvajalca najpozneje v roku 60 dni od plačila končnega računa zahteval pisno izjavo izvajalca in podizvajalca, da je podizvajalec prejel plačilo za izvedene storitve, izvedene v predmetnem javnem naročilu. V kolikor izjava ne bo predložena bo naročnik sprožil postopek za ugotovitev prekrška, skladno z določili ZJN-3.

V kolikor bo glavni izvajalec nastopil s podizvajalcem mora v ponudbi predložiti zgoraj navedena dokazila, katera bo mogel predložiti tudi v primeru zamenjave podizvajalca in sicer najkasneje v petih dneh po spremembi.

Naročnik bo skladno z določilom četrtega odstavka 94. člena ZJN-3 zavrnil podizvajalca, ki izpolnjuje obvezne in neobvezne razloge za izključitev. V kolikor bo naročnik presodil, da bi zamenjava podizvajalca, ali vključitev novega podizvajalca vplivalo na nemoteno delo, ali če novi podizvajalec ne izpolnjuje zahtev, kot jih je naročnik določil za podizvajalce bo podizvajalca zavrnil v roku 10 dni od prejema predloga o zamenjavi ali vključitvi novega podizvajalca.

Ponudnik prevzema odgovornost za izvedbo celotnega javnega naročila, vključno z deli, ki jih je oddal podizvajalcem.

**Poslovna skrivnost in varovanje zaupnih podatkov**

Ponudnik lahko kot zaupne označi dokumente, ki vsebujejo osebne podatke, pa ti niso vsebovani v nobenem javnem registru ali drugače javno dostopni, in poslovne podatke, ki so s predpisi ali internimi akti ponudnika označeni kot zaupni. Naročnik bo obravnaval kot zaupne tiste dokumente v ponudbeni dokumentaciji, ki bodo imeli v desnem zgornjem kotu »ZAUPNO« ali »POSLOVNA SKRIVNOST«, ali bo v ponudbi priložen sklep o varovanju poslovne skrivnosti. Če naj bo zaupen samo določen podatek v obrazcu ali dokumentu, mora biti zaupni del podčrtan z rdečo barvo, v isti vrstici ob desnem robu pa oznaka »ZAUPNO« ali »POSLOVNA SKRIVNOST«.

Kot zaupne podatke ali poslovno skrivnost ni mogoče označiti podatkov, ki so predmet vrednotenja ocenjevanja ponudb (tehnične specifikacije iz specifikacije, količina iz specifikacije, cena na enoto, vrednost posamezne postavke in skupna vrednost iz ponudbe) oziroma na podlagi predpisov in prakse Državne revizijske komisije ne sodijo pod zaupne ali ne morejo predstavljati poslovne skrivnosti. Če bodo kot zaupno ali kot poslovna skrivnost označeni podatki, ki ne ustrezajo v prejšnjem odstavku navedenim pogojem, bo naročnik ponudnika pozval, da oznako zaupnosti umakne. Če ponudnik v roku, ki ga določi naročnik, ne prekliče zaupnosti, lahko naročnik oznako »ZAUPNO« ali »POSLOVNA SKRIVNOST« umakne sam.

Ponudniki, ki z udeležbo v postopku oziroma v izvajanju pogodbenih obveznosti izvedo za zaupne podatke, so jih dolžni varovati v skladu s predpisi.

**Posredovanje podatkov naročniku**

Izbrani ponudnik mora na naročnikov poziv v postopku javnega naročanja ali pri izvajanju javnega naročila v 8 dneh od prejema poziva posredovati podatke o:

* svojih ustanoviteljih, družbenikih, delničarjih, komanditistih ali drugih lastnikih in podatke o lastniških deležih navedenih oseb;
* gospodarskih subjektih, za katere se glede na določbe zakona, ki ureja gospodarske družbe, šteje, da so z njim povezane družbe.

**Sklenitev pogodbe**

V skladu z 89. členom ZJN-3 si naročnik pridružuje pravico do ustavitve postopka, zavrnitve vseh ponudb, odstopa od izvedbe javnega naročila.

Če se ponudnik v petih (5) dneh po pozivu k podpisu pogodbe ne bo odzval, lahko naročnik šteje, da je odstopil od ponudbe.

**Finančna zavarovanja**

**Finančno zavarovanje za dobro izvedbo pogodbenih obveznosti**

Kot zavarovanje za dobro izvedbo pogodbenih obveznosti bo moral izbrani ponudnik predložiti bančno garancijo ali kavcijsko zavarovanje za dobro izvedbo pogodbenih obveznosti (skladno z OBR-9 v razpisni dokumentaciji) ali depozit.

Zahtevana višina finančnega zavarovanja je 10 % skupne pogodbene vrednosti z DDV. Finančno zavarovanje mora veljati še trideset (30) dni po koncu veljavnosti pogodbe. Izbrani ponudnik bo moral predložiti finančno zavarovanje za dobro izvedbo pogodbenih obveznosti v roku petnajst (15) dni po podpisu pogodbe. Pogodba bo postala veljavna pod pogojem, da ponudnik v tem roku predloži finančno zavarovanje. Finančno zavarovanje za dobro izvedbo pogodbenih obveznosti lahko naročnik unovči v primeru, če ponudnik svojih obveznosti iz pogodbe ne opravi v dogovorjeni kvaliteti, obsegu in rokih.

Ponudnik priloži k ponudbi podpisan vzorec bančne garancije ali kavcijskega zavarovanja za dobro izvedbo pogodbenih obveznosti (OBR-9).

**Finančno zavarovanje za odpravo pomanjkljivosti in napak v garancijski dobi**

Izbran ponudnik bo moral naročniku v roku deset (10) dni po primopredaji vozila in pred potekom veljavnosti finančnega zavarovanja za dobro izvedbo pogodbenih obveznosti naročniku izročiti finančno zavarovanje za odpravo napak v garancijskem roku (skladno z vzorcem v razpisni dokumentaciji – OBR-10) v višini 5 % od pogodbene vrednosti z DDV, z veljavnostjo minimalno dveh let (garancijska doba vozila) in 30 dni od dobave vozila. Naročnik lahko unovči zavarovanje za odpravo napak v garancijskem roku v primeru, da ponudnik ne bo izvrševal garancijskih obveznosti v rokih in na način, kot je opredeljeno v pogodbi in ponudbi ponudnika.

**Skupna določila za finančna zavarovanja**

Za finančna zavarovanja velja, da morata biti nepreklicna, brezpogojna in plačljiva na prvi poziv ter morata biti izdana po vzorcih iz razpisne dokumentacije. Uporabljena valuta mora biti enaka valuti javnega naročila. Finančna zavarovanja, ki jih ponudnik ne predloži na priloženih vzorcih iz razpisne dokumentacije, po vsebini ne smeta bistveno odstopati od vzorcev iz razpisne dokumentacije in ne smeta vsebovati dodatnih pogojev za izplačilo, krajših rokov, kot jih je določil naročnik, nižjega zneska, kot ga je določil naročnik ali spremembe krajevne pristojnosti za reševanje sporov med upravičencem in banko.

V primeru izdaje bančnih garancij, morajo le te biti izdane tako, da zanje veljajo »Enotna pravila za garancije na poziv (EPGP) revizija iz leta 2010, izdana pri MTZ pod št. 758«.

Pri ponudbi s podizvajalci finančni zavarovanji predloži glavni ponudnik, pri skupni ponudbi pa nosilec posla.

**RAZLOGI ZA IZKLJUČITEV IN POGOJI ZA PRIZNANJE SPOSOBNOSTI**

Ponudnik mora izpolnjevati vse v tej točki navedene pogoje.

Za ugotavljanje sposobnosti mora ponudnik izpolnjevati pogoje skladno z določbami ZJN-3 in pogoje,

ki so določeni v tej razpisni dokumentaciji.

Za ugotavljanje sposobnosti mora ponudnik izpolniti in priložiti ter podpisati obrazec Enotni evropski dokument (v nadaljevanju: obrazec ESPD), ki je priloga te razpisne dokumentacije. Če se ponudnik pri izkazovanju svoje sposobnosti sklicuje na druge gospodarske subjekte, mora obrazec ESPD predložiti

tudi zanje. Enako velja v primeru, če ponudnik sodeluje s partnerji (skupna ponudba) ali podizvajalci. Obrazec ESPD ponudnik posreduje ločeno zase kot ponudnika in ločene obrazce ESPD za vsakega od sodelujočih gospodarskih subjektov v ponudbi.

Obrazec ESPD predstavlja uradno izjavo gospodarskega subjekta, da ne obstajajo razlogi za izključitev in da izpolnjuje pogoje za sodelovanje, hkrati pa zagotavlja ustrezne informacije, ki jih zahteva naročnik. Poleg tega je v obrazcu ESPD naveden uradni organ ali tretja oseba, odgovorna za izdajo dokazil, vključuje pa tudi uradno izjavo o tem, da bo gospodarski subjekt na zahtevo in brez odlašanja sposoben predložiti ta dokazila.

Ponudnik preko spletne strani <http://www.enarocanje.si/_ESPD/> uvozi naročnikov obrazec ESPD, ki je na voljo kot priloga razpisne dokumentacije na portalu [www.enarocanje.si,](http://www.enarocanje.si/) na mestu, kjer je objavljena razpisna dokumentacija, ter v njega neposredno vnese zahtevane podatke.

Izpolnjen in podpisan ESPD mora biti v ponudbi priložen za vse gospodarske subjekte, ki v kakršni koli vlogi sodelujejo v ponudbi (ponudnik, sodelujoči ponudniki v primeru skupne ponudbe, gospodarski subjekti, na katerih kapacitete se sklicuje ponudnik in podizvajalci).

Ponudnik, ki v sistemu e-JN oddaja ponudbo, naloži svoj ESPD v razdelek »ESPD – ponudnik«, ESPD ostalih sodelujočih pa naloži v razdelek »ESPD – ostali sodelujoči«. Ponudnik, ki v sistemu e-JN oddaja ponudbo, naloži elektronsko podpisan ESPD v xml. obliki ali nepodpisan ESPD v xml. obliki, pri čemer se v slednjem primeru v skladu Splošnimi pogoji uporabe informacijskega sistema e-JN šteje, da je oddan pravno zavezujoč dokument, ki ima enako veljavnost kot podpisan.

Za ostale sodelujoče ponudnik v razdelek »ESPD – ostali sodelujoči« priloži podpisane ESPD v pdf.

obliki, ali v elektronski obliki podpisan xml.

Gospodarski subjekt lahko v tem postopku ponovno uporabi obrazec ESPD, ki je bil že uporabljen v enem izmed prejšnjih postopkov javnega naročanja, in sicer v primeru da so navedene informacije točne in ustrezne ter v skladu z naročnikovimi zahtevami za predmetno javno naročilo.

Naročnik lahko ponudnike kadarkoli med postopkom pozove, da predložijo vsa dokazila ali del dokazil v zvezi z navedbami v obrazcu ESPD.

Naročnik lahko pred oddajo javnega naročila od ponudnika, kateremu se je odločil oddati javno naročilo, zahteva, da predloži najnovejša dokazila v skladu s 77. členom ZJN-3, po potrebi pa tudi v skladu z 78. členom ZJN-3. Naročnik lahko pozove gospodarske subjekte, da dopolnijo ali pojasnijo potrdila, predložena v skladu s 77. in 78. členom tega zakona. Podatke, ki se vodijo v uradnih evidencah in ponudnik za njih ni predložil dokazila sam, lahko naročnik namesto v uradni evidenci preveri v enotnem informacijskem sistemu, ki predstavlja zbirko podatkov o ponudnikih ter njihovih ponudbah in ga vodi ministrstvo, pristojno za javna naročila, če ponudnik v tem sistemu naročnika izkazljivo potrdi.

Če država članica ali tretja država dokumentov in potrdil ne izdaja ali če ti ne zajemajo vseh primerov iz prvega in drugega odstavka ter b) točke četrtega in b) točke šestega odstavka 75. člena ZJN-3, jih je mogoče nadomestiti z zapriseženo izjavo, če ta v državi članici ali tretji državi ni predvidena, pa z izjavo določene osebe, dano pred pristojnim sodnim ali upravnim organom, notarjem ali pred pristojno poklicno ali trgovinsko organizacijo v matični državi te osebe ali v državi, v kateri ima sedež gospodarski subjekt.

**OSNOVNA SPOSOBNOST**

1. **Razlogi, povezani s kazenskimi obsodbami**

Naročnik bo iz sodelovanja v postopku javnega naročanja izključil ponudnika, če bo pri preverjanju v skladu z ZJN-3 ugotovil ali bil drugače seznanjen, da je bila ponudniku ali osebi, ki je član(ica) upravnega, vodstvenega ali nadzornega organa tega gospodarskega subjekta ali ki ima pooblastila za njegovo zastopanje ali odločanje ali nadzor v njem, izrečena pravnomočna sodba zaradi kaznivih dejanj, kot jih določa 1. odstavek 75. člena ZJN-3.

V kolikor je gospodarski subjekt v položaju iz zgornjega odstavka, lahko naročniku v skladu z devetim odstavkom 75. člena ZJN-3 predloži dokazila, da je sprejel zadostne ukrepe, s katerimi lahko doseže svojo zanesljivost kljub obstoju razlogov za izključitev.

Dokazilo:

Izpolnjen obrazec »ESPD« (v »Del III: Razlogi za izključitev, Oddelek A: Razlogi, povezani s kazenskimi obsodbami«) za vse gospodarske subjekte v ponudbi.

Naročnik bo, pred oddajo javnega naročila, od ponudnika, kateremu se je odločil oddati predmetno naročilo, zahteval predložitev pooblastila za pridobitev podatkov iz kazenske evidence (za vse osebe, ki so članice upravnega, vodstvenega ali nadzornega organa gospodarskega subjekta ali ki imajo pooblastila za njegovo zastopanje ali odločanje ali nadzor v njem). V kolikor bodo na predloženem obrazcu ESPD, v Delu VI: Sklepne izjave, vse osebe, ki so članice upravnega, vodstvenega ali nadzornega organa gospodarskega subjekta vključno z osebami, ki imajo pooblastila za njegovo zastopanje, odločanje ali nadzor, s podpisom pooblastile naročnika za pridobitev podatkov iz kazenske evidence, dodatnih pooblastil naročnik ne bo zahteval.

**Ponudnik lahko potrdila iz Kazenske evidence priloži sam že v času oddaje ponudb. Tako predložena potrdila morajo odražati zadnje stanje in ne smejo biti starejša več kot eno (1) leto, šteto od roka za oddajo ponudb.**

**V primeru, da ponudniki sami predložijo Potrdila iz kazenskih evidenc se lahko postopek preverjanja ponudb izvede bistveno hitreje.**

Naročnik si hkrati pridružuje pravico, da bo, pred oddajo javnega naročila, od ponudnika, kateremu se je odločil oddati predmetno naročilo zahteval predložitev zapriseženih izjav, danih pred pristojnim sodnim ali upravnim organom, notarjem ali pred pristojno poklicno ali trgovinsko organizacijo v matični državi te/-h oseb/ ali v državi, v kateri ima gospodarski subjekt sedež, o tem, da na dan poteka roka za predložitev ponudb ni obstajal izključitveni razlog iz prvega odstavka 75. člena ZJN-3 za glavnega ponudnika, podizvajalce in/ali partnerje v skupni ponudbi ter njihove člane upravnega, vodstvenega ali nadzornega organa, vključno z osebami, ki imajo pooblastila za njegovo zastopanje, odločanje ali nadzor v njem, v kolikor takšnega dokumenta ne bo mogel pridobiti sam.

1. **Razlogi, povezani s plačilom davkov ali prispevkov za socialno varnost**

Naročnik bo iz sodelovanja v postopku javnega naročanja izključil ponudnika, če bo pri preverjanju v skladu z ZJN-3 ugotovil, da ponudnik ne izpolnjuje obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika, če vrednost teh neplačanih zapadlih obveznosti na dan oddaje ponudbe ali prijave znaša 50 eurov ali več. Šteje se, da ponudnik ne izpolnjuje obveznosti iz prejšnjega stavka tudi, če na dan oddaje ponudbe ali prijave ni imel predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do dne oddaje ponudbe ali prijave.

Dokazilo:

Izpolnjen obrazec »ESPD« (v »Del III: Razlogi za izključitev, Oddelek B: Razlogi, povezani s plačilom davkov ali prispevkov za socialno varnost«) za vse gospodarske subjekte v ponudbi

1. **Nacionalni razlogi za izključitev**

Naročnik bo iz postopka javnega naročanja izključil gospodarski subjekt, če je ta na dan, ko poteče rok za oddajo ponudb, izločen iz postopkov oddaje javnih naročil zaradi uvrstitve v evidenco gospodarskih subjektov z negativnimi referencami.

Dokazilo:

Izpolnjen obrazec »ESPD«(v »Del III: razlogi za izključitev, Oddelek D: Nacionalni razlogi za izključitev«) za vse gospodarske subjekte v ponudbi

Naročnik bo iz postopka javnega naročanja izključil ponudnika, če je v zadnjih treh letih pred potekom roka za oddajo ponudb ali prijav pristojni organa Republike Slovenije ali druge države članice ali tretje

države pri njem ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno, za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

Dokazilo:

Izpolnjen obrazec »ESPD« (v »Del III: Razlogi za izključitev, Oddelek D: Nacionalni razlogi za izključitev«) za vse gospodarske subjekte v ponudbi

Če je skupna ponudba, mora obrazec »ESPD« izpolniti vsak partner v skupni ponudbi; če ponudnik nastopa s podizvajalcem, mora obrazec »ESPD« izpolniti vsak podizvajalec; če se ponudnik sklicuje na kapacitete drugih, morajo obrazec »ESPD« izpolniti tudi subjekti, katerih zmogljivost se bo uporabljala.

1. **Razlogi, povezani s kršitvijo v zvezi z delom**

Naročnik bo iz sodelovanja v postopku javnega naročanja izključil gospodarski subjekt, če je v zadnjih treh letih pred potekom roka za oddajo ponudbe pristojni organ Republike Slovenije ali druge države članice ali tretje države pri njem ugotovil najmanj dve kršitvi  v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno, za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

Dokazilo:

Izpis iz evidence o pravnomočnih odločbah o prekrških, ki jo vodi pristojni organ v Republiki Sloveniji, drugi državi članici ali tretji državi ali

izpolnjen obrazec ESPD (v »Del III: Razlogi za izključitev, Oddelek D:Nacionalni razlogi za izključitev«).

1. **Razlogi, povezani z insolventnostjo**

Naročnik bo iz postopka javnega naročanja izključil gospodarski subjekt, če:

* se je nad njim začel postopek zaradi insolventnosti ali prisilnega prenehanja po zakonu, ki ureja postopek zaradi insolventnosti in prisilnega prenehanja, ali postopek likvidacije, po zakonu, ki ureja gospodarske družbe, če njegova sredstva ali poslovanje upravlja upravitelj ali sodišče, ali če so njegove poslovne dejavnosti začasno ustavljene ali če se je v skladu s predpisi druge države nad njim začel postopek ali je nastal položaj z enakimi posledicami;
* je zagrešil hujšo kršitev poklicnih pravil, zaradi česar je omajana njegova integriteta;
* so se pri prejšnji pogodbi o izvedbi javnega naročila, sklenjeni z naročnikom, pokazale precejšnje ali stalne pomanjkljivosti pri izpolnjevanju ključne obveznosti, zaradi česar je naročnik predčasno odstopil od prejšnjega naročila oz. pogodbe ali uveljavljal odškodnino ali so bile izvedene druge primerljive sankcije.

Dokazilo:

Izpolnjen obrazec ESPD (v »Del III: Razlogi za izključitev, Oddelek C: Razlogi, povezani z insolventnostjo, nasprotjem interesov ali kršitvijo poklicnih pravil«).

**EKONOMSKO – FINANČNA SPOSOBNOST**

Ponudnik bonitetno oceno na podlagi S.BON / po pravilih BASEL II za leto 2020 najmanj SB4.

Gospodarski subjekti v ponudbi lahko skupno izpolnjujejo predmetni pogoj.

Dokazilo:

Izpolnjen obrazec »ESPD« (v »Del IV: Pogoji za sodelovanje, Oddelek B: Ustreznost, Ekonomski in finančni položaj)

ESPD mora vsebovati vse potrebne podatke, da lahko naročnik v uradni evidenci preveri izpolnjevanje predmetnega pogoja. V kolikor takšna preveritev ne bo mogoča, bo naročnik od ponudnika zahteval predložitev izkaza poslovnega uspeha za zahtevana leta poslovanja.

Ponudnik mora izpolniti predračun, kjer navede ponudbene cene.

Ponudnik v zadnjih dvanajstih mesecih ni imel blokiranih transakcijskih računov.

Dokazilo:

Izpolnjen obrazec ESPD + S.BON

(če je skupna ponudba mora izjavo izpolniti vsak partner; če ponudnik nastopa s podizvajalcem mora izjavo izpolniti vsak podizvajalec; če se ponudnik sklicuje na kapacitete drugih, morajo izjavo izpolniti tudi subjekti, katerih zmogljivost se bo uporabljala).

**TEHNIČNI POGOJI**

Ponudnik mora zagotoviti, da je ponujeno blago v skladu s tehničnim in drugimi zahtevami naročnika iz razpisne dokumentacije.

Dokazilo:

Izpolnjen obrazec ESPD. Ponudnik potrdi predmetni obrazec v delu IV (pogoji za sodelovanje), razdelek a: Skupna navedba za vse pogoje za sodelovanje.

Slika (lahko fotokopija iz kataloga) in tehnična dokumentacijo v slovenskem jeziku, iz katere mora biti razvidno, da ponujeno blago zadošča najmanj vsem naročnikovim zahtevam. Iz tehnične specifikacije mora biti razviden proizvajalec in tip ponujenega blaga. Ponudnik tehnično dokumentacijo in ostala dokazila predloži preko eJN, in sicer v razdelek »Druge priloge« (zahtevane druge izjave, certifikati, dokazila…).

**Tehnična in strokovna usposobljenost**

Ponudnik mora zagotoviti, da je tehnično in strokovno sposoben izvesti predmetno javno naročilo.

a) Ponudnik mora ponudbi priložiti svoje ali proizvajalčeve reference za vsaj dve (2) novi vozili funkcijsko primerljivih ponujeni in enaki v naslednjih tehničnih rešitvah, prodana kupcem v državah članicah EU, v zadnjih (3) treh letih, od datuma objave razpisa:

* Smetarska nadgradnja kapacitete najmanj 5 m3 z nakladanjem odpadkov z zadnje strani.
* Smetarska nadgradnja opremljena z izstresalnim mehanizmom.
* Smetarska nadgradnja s praznjenjem s kipanjem nazaj do kota 90˚.
* Dvig in spust izstresalnega mehanizma s pomočjo upravljalne ročice.

Vsaj eno od referenčnih vozil mora biti poleg navedenega s šasijo s pogonom 4x4 in nadgradnjo funkcijsko primerljivo ponujeni. Šasija in nadgradnja morata biti identičnega proizvajalca ponujeni.

Dokazilo:

Izpolnjen obrazec »ESPD« (del IV: Pogoji za sodelovanje, C: Tehnična in strokovna sposobnost, Za naročila blaga: dobava blaga določene vrste). Gospodarski subjekt v obrazec ESPD navede podatke, iz katerih izhaja izpolnjevanje zahtev iz pogoja, in sicer: v polje »Opis« navede proizvajalca in tip tovornega vozila oziroma podatek, iz katerega je razvidno, za katero vrsto zahtevanega referenčnega vozila z zahtevanimi tehničnimi značilnostmi gre, v polje »EUR« ni potrebno vpisovati podatka, v polje »Datum« navede leto dobave in v polje »Prejemniki« naziv in kontaktne podatke referenčnega naročnika (naziv referenčnega naročnika, ime in priimek kontaktne osebe, e-naslov in telefon).

Naročnik bo v času preverjanja in ocenjevanja ponudb od ponudnika zahteval predložitev referenčnih potrdil v skladu z obrazcem »Referenčno potrdilo« (OBR-6.2). Hkrati si naročnik pridružuje pravico preveriti referenčne posle neposredno pri referenčnih naročnikih in zahtevati predložitev kopij pogodb, ki izkazujejo izvedbo referenčnih poslov.

Ponudnik ne more biti referenčni naročnik sam sebi ali svojim podizvajalcem.

**Garancijska doba**

Ponudnik mora zagotavljati garancijo za vozila **minimalno 36 mesecev** za kompletno vozilo in nadgradnjo. Začetek veljavnosti garancije od dneva registracije vozila.

Dokazilo:

Izjava o sposobnosti za izvedbo posla in garancijskem roku (OBR – 6)

**Dobava in servis vozil**

Ponudnik mora zagotoviti, da bodo ponujena vozila nova. Šasija mora biti nova in nerabljena, leto izdelave 2022. Šasija in vsa oprema morata biti izdelana skladno z veljavnimi predpisi v RS oz. direktivami EU.

Ponudnik mora za vsa vozila zagotavljati pooblaščen servis v Sloveniji, ki ne sme biti oddaljen od sedeža naročnika več kot 100 km oz. ustrezen mobilni servis za dobavljeno vozilo (šasije in nadgradnje) v času garancijske dobe, z odzivnim časom največ 24 ur od prejema pisne zahteve naročnika, v primeru okvare.

Dokazilo:

Izjava o sposobnosti za izvedbo posla in garancijskem roku (OBR – 6)

Ponudnik mora zagotoviti, da bo naročnik vozilo lahko prevzel v skladu z dobavnimi roki posameznih vozil, in sicer na lokaciji, ki jo bo naročnik določil na podlagi prehodne uskladitve in dogovora z dobaviteljem.

Ponudnik zagotavlja dobavo največ **270 koledarskih dni** od podpisa pogodbe.

Dokazilo:

Izjava o dostavi vozil (OBR-7)

**OMEJITEV POSLOVANJA IN PREPREČEVANJE NASPROTJA INTERESOV**

Naročnik je dolžan zaradi transparentnosti posla in preprečitve korupcijskih tveganj skladno s 6. odstavkom 14. Zakona o integriteti in preprečevanju korupcije (Uradni list RS, št. 69/11 in 158/20) pridobiti izjavo oz. podatke o udeležbi fizičnih in pravnih oseb v lastništvu ponudnika, vključno z udeležbo tihih družbenikov, ter o gospodarskih subjektih, za katere se glede na določbe zakona, ki ureja gospodarske družbe, šteje, da so povezane družbe s ponudnikom.

Ponudnik ne sme biti uvrščen v evidenco poslovnih subjektov iz 35. člena Zakona o integriteti in preprečevanju korupcije (Uradni list RS, št. 69/11 in 158/20; v nadaljevanju ZIntPK) oziroma funkcionar naročnika ali njegov družinski član ne sme biti udeležen kot poslovodja, član poslovodstva ali zakoniti

zastopnik ali neposredno ali preko drugih pravnih oseb v več kot pet odstotnem (5 %) deležu udeležen

pri ustanoviteljskih pravicah, upravljanju ali kapitalu ponudnika.

Na poziv naročnika bo moral izbrani ponudnik v postopku javnega naročanja ali pri izvajanju javnega naročila, v roku osem dni od prejema poziva, posredovati podatke o:

- svojih ustanoviteljih, družbenikih, vključno s tihimi družbeniki, delničarji, komanditistihh ali

drugih lastnikih in podatke o lastniških deležih navedenih oseb,

gospodarskih subjektih, za katere se glede na določbe zakona, ki ureja gospodarske družbe, šteje, da so z njimi povezane družbe (Izjava o posredovanju podatkov (OBR-4).

**LISTINE ZA DOKAZOVANJE**

Listine za dokazovanje so lahko predložene v fotokopijah. Listine morajo odražati aktualno stanje razen, če je izrecno zahtevana listina za določeno obdobje.

Za navedbe, ki jih ni možno ali jih naročnik ni uspel preveriti v uradnih evidencah državnih organov ali organov lokalnih skupnosti si naročnik pridržuje pravico, da od ponudnika zahteva dodatne informacije ali dokazila o izpolnjevanju pogojev ali izjave podane pred pravosodnim ali upravnim organom, notarjem ali pristojnim organom poklicnih ali gospodarskih subjektov v državi, kjer ima gospodarski subjekt svoj sedež.

**Gospodarski subjekt lahko dokazila o neobstoju razlogov za izključitev teh navodil in dokazila o izpolnjevanju pogojev za sodelovanje iz teh navodil predloži tudi sam. Naročnik si pridržuje pravico do preveritve verodostojnosti predloženih dokazil pri podpisniku le-teh.**

V kolikor ponudnik nima sedeža v Republiki Sloveniji in ne more pridobiti in predložiti zahtevnih dokumentov, ker država v kateri ima ponudnik svoj sedež ne izdaja takšnih dokumentov, jih je mogoče nadomestiti z zapriseženo izjavo, če pa ta v državi, v kateri ima ponudnik svoj sedež ni predvidena, pa z izjavo določene osebe, dano pred pristojnim sodnim ali upravnim organom, notarjem ali pred pristojno poklicno ali trgovinsko organizacijo v matični državi te osebe ali v državi, v kateri ima ponudnik sedež.

Ponudnik, ki odda ponudbo, pod kazensko in materialno odgovornostjo jamči, da so vsi podatki in dokumenti, podani v ponudbi, resnični, in da priložena dokumentacija ustreza originalu. V nasprotnem primeru ponudnik naročniku oziroma posameznemu naročniku odgovarja za vso škodo, ki mu je/jima je nastala.

Predmet ponudbe mora izpolnjevati najmanj minimalne tehnične zahteve, navedene v tej tehnični dokumentaciji, ki je sestavni del razpisne dokumentacije.

**Merilo za izbor**

Merilo za izbor je ekonomsko najugodnejša ponudba (prvi odstavek 84. člena ZJN-3).

Ekonomsko najugodnejša ponudba je tista ponudba, v kateri bo ponujena najnižja ponudbena vrednost iz ponudbenega predračuna.

V kolikor bo več ponudnikov predložilo dopustno ponudbo z enako najnižjo ponudbeno vrednostjo, bo naročnik ponudnika izbral z žrebom. Take ponudnike bo naročnik pisno obvestil o žrebu in jim omogočil prisotnost na žrebu. Žreb po potekal v prostorih naročnika. Izbran bo tisti ponudnik, ki bo prvi izžreban. Naročnik bo o žrebu vodil zapisnik, ki ga bo vročil ponudnikom, pisno vabljenim na žreb.

V primeru, da bo naročnik pri pregledu in ocenjevanju ponudb odkril očitne računske napake, bo ravnal v skladu s sedmim odstavkom 89. člena ZJN-3.

**Ponudnik v sistemu e-JN predračun naloži v razdelek »Predračun« v .pdf datoteki! Obrazec bo v celoti viden na javnem odpiranju ponudb, zato ne sme vsebovati podatkov, ki so upravičeno označeni kot poslovna skrivnost, osebne ali tajne podatke.**

**Tehnične zahteve naročnika za javno naročilo**

1. **Tehnične zahteve za šasijo**
	1. **Šasija:**
* nova, nerabljena;
* 2-osna standardna šasija s kabino, pogon 4x4;
* kratka mehanska kabina s kipanjem nazaj;
* širina kabine brez vzvratnih ogledal največ 2000 mm;
* višina kabine brez rotacijskih luči največ 2500 mm.
	1. **Nosilnost:**
* skupna dovoljena masa najmanj 6.500 kg;
* nosilnost sprednje osi najmanj 2.800 kg;
* nosilnost zadnje osi najmanj 5.100 kg.
	1. **Motorni del:**
* vrsta motorja - dizel, Euro 6E;
* moč motorja najmanj 125 kW;
* navor motorja najmanj 400 Nm;
* delovna prostornina največ 3.000 ccm;
* 4-valjni motor z EGR, SCR in DPF;
* elektronsko upravljanje motorja;
* elektronski omejevalnik hitrosti;
* rezervoar za gorivo najmanj 100;
* rezervoar za AdBlue najmanj 10 l.
	1. **Menjalnik:**
* ročni menjalnik;
* najmanj 5+1 prestave.
	1. **Pogon nadgradnje:**
* pomožni pogon za nadgradnjo iz menjalnika.
	1. **Zavorni sistem:**
* bobnasta zavora na sprednji in zadnji premi;
* hidravlični zavorni sistem;
* motorna zavora;
* mehanična parkirna zavora montirana na zadnjem delu menjalnika.
	1. **Krmilni mehanizem:**
* volan na levi strani.
	1. **Kolesa in vzmetenje:**
* rezervno kolo;
* prva os: parabolično vzmetenje;
* druga os: parabolično vzmetenje;
* snežne verige za pogonska kolesa.
	1. **Električne naprave:**
* baterije 2x12 V / najmanj 100 Ah;
* Generator 12 V, najmanj 140 A.
	1. **Kabina:**
* avtomatske dnevne luči za vožnjo;
* samodejna klimatska naprava;
* sedeža za dva sovoznika oblečena v vodoodporno prevleko;
* vsi sedeži opremljeni z varnostnim pasom;
* opozorilni signal za vzvratno vožnjo;
* **1 x LED svetlobni blok na kabini;širina kabine**
* 4 x LED bliskavka v maski kabine;
* najmanj dva ključa;
* obvezna oprema vozila (gasilni aparat, varnostni trikotnik, komplet prve pomoči, zagozde);
* Dvigalka in pripadajoče orodje
* Radio z USB priključkom in prostoročnim telefoniranjem
* Barva kabine BELA
	1. **Okvir šasije:**
* prednji naletni odbojnik;
* zaščita medosja na šasiji ali nadgradnji.
* **ALU zaboj za opremo in zimske verige**
1. **Tehnične zahteve za nadgradnjo**
	1. **Nadgradnja s kesonom:**
* sestavljenim iz dveh delov namenjena za zbiranje biološko razgradljivih kuhinjskih (organskih) in ostalih odpadkov (MKO), pločevink, plastenk, papirja, kartona in embalaže.
	1. **Osnovne zahteve:**
* nadgradnja nova, leto izdelave najmanj 2022;
* nadgradnja proizvedena skladno s standardom EN1501.1;
* nadgradnja sestavljena iz kesona vzdolžno razdeljenega na dva dela za istočasno zbiranje dveh različnih frakcij;
* tip nadgradnje s potisnima in drsnimi ploščama na vrhu zbirnika za odpadke;
* vsak prekat ima svojo drsno in potisno ploščo, ki delujeta neodvisno;
* velikost nadgradnje: najmanj 2x3 m³;
* razmerje stiskanja odpadkov nadgradnje: najmanj 3:1;
* nosilnost nadgradnje za tovor: najmanj 1.000 kg (priložiti tehnično skico dovoljene obremenitve vozila);
* širina nadgradnje prilagojena širini kabine;
* dolžina vozila z nadgradnjo največ 6.000 mm;
* praznjenje zbirnika za odpadke s kipanjem do kota 90°;
* omogočeno neodvisno praznjenje levega in desnega prekata kesona;
* praznjenje zbirnika s pomočjo teleskopskega hidravličnega valja vpetega pod nadgradnjo;
* vgrajena stabilizatorja za stabilizacijo vozila med kipanjem zbirnika za odpadke;
* spuščanje stabilizatorjev pod kotom, mora pa biti v razponu od 40° do 60°;
* nadgradnja mora omogočati pretovor odpadkov v večje vozilo za prevoz odpadkov tipa potisne plošče z notranjo širino vrat min 2.000 mm;
* najnižja višina pretovora najmanj 1.400mm;
* možnost praznjenja v smetarsko vozilo.
	1. **Zbirnik odpadkov/keson:**
* stranice in dno zbirnika za odpadke izdelane iz železa kvalitetnega jekla min. HB400;
* stranice zbirnika zunaj gladke brez prečnih in vzdolžnih ojačitev;
* bočna vrata za ročno nakladanje smeti, električno varovana skladna z zahtevami standarda EN 1501-1;
* bočna vrata za ročno nakladanje na obeh straneh nadgradnje;
* v sprednjem delu zbirnika za odpadke na obeh straneh vgrajeni izpustni ventili velikosti najmanj 50 mm za praznjenje izcednih vod.
	1. **Sistem stiskanja:**
* mehanizem stiskanja sestavljen iz dveh drsnih in dveh potisnih plošč, postavljenih na stropu zbirnika za odpadke, na levi in desni strani, ki so upravljane s po dvema hidravličnima dvosmernima cilindroma;
* stranice drsnih in potisnih plošč obrnjene proti zbirniku odpadkov izdelane iz železa kvalitetnega jekla min. HB400.
	1. **Izstresalni mehanizem za zabojnike:**
* nameščen na zadnjem delu nadgradnje za praznjenje plastičnih dvokolesnih zabojnikov skladnih s standardom EN840-1 in EN840-2 kapacitete 80-360l,770l,1100l;
* korito s predelno steno za praznjenje odpadkov v vrečkah;
* mehanizem za praznjenje zabojnikov deluje po principu vertikalnega dviganja in rotacijskega praznjenja zabojnikov;
* možnost praznjenja dveh zabojnikov hkrati;
* dvižna moč mehanizma za dvig najmanj 500 kg;
* dvig in spust izstresalnega mehanizma s pomočjo upravljalne ročice;
* izstresalni mehanizem za zabojnike nameščen na zadnjem delu nadgradnje za praznjenje plastičnih dvokolesnih zabojnikov skladnih s standardom EN840-1 in EN840-2 kapacitete 80-360l;
* mehanizem za praznjenje zabojnikov deluje po principu vertikalnega dviganja in rotacijskega praznjenja zabojnikov;
* dvižna moč mehanizma za dvig najmanj 500 kg;
* dvig in spust izstresalnega mehanizma s pomočjo upravljalne ročice.
	1. **Hidravlični sistem:**
* hidravlična črpalka prilagojena zahtevam nadgradnje;
* hidravlični sistem varovan proti nenadnemu padcu tlaka.
	1. **Upravljanje nadgradnje:**
* krmiljenje nadgradnje hidravlično;
* upravljalne komande za dviganje zbirnika odpadkov na levi in desni strani;
* dvig in spust izstresalnika zabojnikov s pomočjo upravljalne ročice;
* upravljalne komande za dviganje zbirnika odpadkov nameščene v kabini vozila in na zadnjem delu nadgradnje;
* stop tipka na obeh straneh nadgradnje.
	1. **Ostalo:**
* na zadnjem delu nadgradnje nameščeni dve stopnici levo in desno CE, z varnostnim sistemom skladne s standardom EN 1501-1;
* vsi kovinski deli peskani, dvakrat barvani z osnovnim epoksidnim premazom in končno barvani s PUR barvo;
* barva nadgradnje: BELA;
* LED rotacijska luč na nadgradnji;
* vgrajena kamera in LCD monitor v kabini vozila za nadzor dogajanja na zadnji strani vozila;
* vgrajene 2 LED utripalke na sprednji in 2 LED utripalke na zadnji strani vozila;
* na zadnjem delu nadgradnje vgrajena LED delovna luč;
* vgrajena bočna zaščita na vozilu;
* **priprava za shranjevanje lopate in metle na delovni višini delavca, metla, Alu lopata**
* vgrajeni blatniki z zavesicami na zadnjih kolesih;
* mobilni servis;
* pooblaščen servis oddaljen največ do 100 km;
* **dobavni rok največ 270 dni.**
1. **Dokumentacija**
	1. **Obvezna dokumentacija pri ponudbi:**
* tehnični opis vozila oz. nadgradnje z vsemi merami in masami celotnega vozil;
* prospekti in fotografije vozila oz. nadgradnje;
* veljaven certifikat ISO 9001 za proizvajalca nadgradnje;
* veljaven certifikat ISO 14001 za proizvajalca nadgradnje;
* **seznam servisov** za šasijo in nadgradnjo.
	1. **Obvezna dokumentacija ob predaji:**
* servisno garancijska knjižica za vozilo in nadgradnjo;
* dva računa z vsemi podatki, potrebnimi za takojšnjo registracijo;
* veljaven certifikat ISO 9001 za nadgraditelja izdan s strani akreditirane inštitucije;
* veljaven certifikat ISO 14001 za nadgraditelja izdan s strani akreditirane inštitucije;
* oznaka CE v skladu z pravilnikom o varnosti strojev;
* **izjava o skladnosti za nadgradnjo**;
* **homologacijski dokument II. st**.;
* navodila za uporabo, vzdrževanje in preizkušanje v SLO jeziku;
* katalog rezervnih delov;
* navodila za uporabo nadgradnje v SLO jeziku.
* **Potrdilo o pregledu in preizkusu delovne opreme**

**Rok dobave: največ 9 mesecev od podpisa pogodbe.**

**Garancija 36 mesecev z vključenimi v rednimi servisi v garancijski dobi na lokaciji naročnika.**

**V kolikor zainteresirani ponudnik ocenjuje, da lahko ponudi blago, ki v tehničnih specifikacijah odstopa od zahtev naročnika in je mnenja, da to blago po funkciji izpolnjuje zahteve naročnika, ki izhajajo iz tehničnih specifikacij, lahko na portalu javnih naročil predlaga spremembo tehničnih specifikacij naročnika in to tudi strokovno utemelji z ustreznimi tehničnimi dokumenti proizvajalca.**

**Dobavitelj mora na lastne stroške zagotavljati redno servisiranje in morebitna popravila v času garancijskega roka.**

Blago, ki s svojim opisom kaže na točno določeno blago ali blagovno znamko, tip ali proizvajalca, se skladno s šestim odstavkom 68. člena ZJN-3 obravnava kot blago z obvezno dodano navedbo »ali enakovreden«, kot sinonim kakovostne ravni blaga.

Naročnik si pridržuje pravico, da pred izbiro preveri resničnost izjav na terenu.

**Pravna podlaga**

Pri oddaji javnega naročila se bo uporabljala veljavna slovenska zakonodaja, pri čemer so mišljeni zlasti predpisi, ki urejajo oddajo javnih naročil v Republiki Sloveniji:

* Zakon o javnem naročanju (Ur. l, RS, št. 91/15, 14/18; v nadaljevanju: ZJN-3);
* Uredbe o zelenem javnem naročanju (Ur. l. RS, št. 51/17, 64/19; v nadaljevanju: Uredba o zelenem javnem naročanju);
* Zakon o pravnem varstvu v postopkih javnega naročanja (Uradni list RS, št. 43/11, 60/11 – ZTP-D, 63/13, 90/14 – ZDU-1I, 60/17 in 72/19; v nadaljevanju: ZPVPJN);
* Uredba o finančnih zavarovanjih pri javnem naročanju (Uradni list RS, št. 27/2016);
* Obligacijski zakonik (Ur. l. RS, št. 97/2007 z vsemi spremembami);
* predpisi, ki se nanašajo na predmetno javno naročilo.

Postopek se v celoti izvaja v skladu z veljavno zakonodajo. Ponudnik mora glede na predmet javnega naročila izpolnjevati in upoštevati tudi vse določbe, ki jih glede na predmet javnega naročila predpisuje veljavna zakonodaja, podzakonski akti, pravilniki, standardi, uredbe in ostali tehnični predpisi, ki se nanašajo na predmet javnega naročila in veljajo v Republiki Sloveniji, kakor tudi v Evropski uniji. Pri sami izvedbi bo izbrani ponudnik dolžan upoštevati vso veljavno pravno in tehnično zakonodajo kot tudi vse spremembe le-te.

Vsi ponudniki izjavljajo in se strinjajo, da:

* bodo, če bodo izbrani za izvedbo javnega naročila, izvajali javno naročilo strokovno in kvalitetno po pravilih stroke, v skladu z veljavnimi predpisi (zakoni, pravilniki, standardi, tehničnimi soglasij), tehničnimi navodili, priporočili in normativi;
* bodo, če bodo izbrani za izvedbo javnega naročila, to naročilo izvajali s strokovno usposobljenimi delavci oziroma kadrom;
* se v celoti strinjajo in sprejemajo pogoje naročnika, navedene v tej dokumentaciji, brez kakršnihkoli omejitev;
* so ob izdelavi ponudbe pregledali celotno dokumentacijo v zvezi z oddajo javnega naročila;
* so v celoti seznanjeni z obsegom in zahtevnostjo javnega naročila;
* so ob pripravi ponudbe upoštevali vse obveznosti do svojih podizvajalcev;
* so podali samo resnične oziroma verodostojne izjave.

**Pouk o pravnem sredstvu**

Pravno varstvo ponudnikov v postopku javnega naročanja je zagotovljeno v skladu z določbami ZPVPJN), po postopku in na način kot ga določa zakon.

Zahteva za pravno varstvo v postopkih javnega naročanja se lahko vloži v vseh stopnjah postopka oddaje javnega naročila zoper vsako ravnanje naročnika, razen če zakon, ki ureja oddajo javnih naročil ali ZPVPJN, ne določa drugače. Zahtevo za pravno varstvo lahko vloži aktivno legitimirana oseba, kot jo določa 14. člen ZPVPJN.

Zahtevek za revizijo mora vsebovati:

* ime in naslov vlagatelja zahtevka (v nadaljnjem besedilu: vlagatelj) ter kontaktno osebo,
* ime naročnika,
* oznako javnega naročila ali odločitve o oddaji javnega naročila ali priznanju sposobnosti,
* predmet javnega naročila,
* pooblastilo za zastopanje v predrevizijskem in revizijskem postopku, če vlagatelj nastopa s pooblaščencem,
* potrdilo o plačilu takse iz prvega, drugega, tretjega ali četrtega odstavka 71. člena ZPVPJN.

Vlagatelj mora v zahtevku za revizijo navesti očitane kršitve ter dejstva in dokaze, s katerimi se kršitve dokazujejo.

Vlagatelj plača takso za predrevizijski in revizijski postopek le enkrat, in sicer pred vložitvijo zahtevka za revizijo pri naročniku. Način odmere takse določa 71. člen ZPVPJN.

**Višina takse za predrevizijski in revizijski postopek za posamezne okoliščine, v katerih se vlaga zahtevek za revizijo znaša 4.000,00 EUR.**

Takso je potrebno vplačati na podračun, odprt pri Banka Slovenije, Slovenska 35, 1505 Ljubljana, za namen plačila taks za predrevizijski in revizijski postopek, na transakcijski račun: SI56 0110 0100 0358 802. Pri tem mora vlagatelj na plačilnem nalogu vpisati naslednje podatke v predpolje in polje sklicevanja na številko odobritve: 11 16110-7111290-XXXXXXLL (oznaka X pomeni št. objave javnega naročila, oznaka L pa pomeni označbo leta. V kolikor je št. objave javnega naročila krajša od šestih znakov, se na manjkajoča mesta spredaj vpiše 0).

Zahtevek za revizijo se vloži prek portala eRevizija. Informacija, da je bil vložen zahtevek za revizijo, se

prek portala eRevizija samodejno objavi v dosjeju javnega naročila na portalu javnih naročil.

Zahtevek za revizijo se vlaga v skladu s Pravilnikom o portalu eRevizija za izmenjavo informacij in

dokumentov v predrevizijskem, revizijskem in pritožbenem postopku (Ur. l. RS, št. 32/19).

Zahtevek za revizijo, ki se nanaša na vsebino objave, povabilo k oddaji ponudbe ali razpisno dokumentacijo, se vloži v desetih delovnih dneh od dneva objave obvestila o naročilu ali prejema povabila k oddaji ponudbe. Kadar naročnik spremeni ali dopolni navedbe v objavi, povabilu k oddaji ponudbe ali v razpisni dokumentaciji, se lahko zahtevek za revizijo, ki se nanaša na spremenjeno, dopolnjeno ali pojasnjeno vsebino objave, povabila ali razpisne dokumentacije ali z njim neposredno povezano navedbo v prvotni objavi, povabilu k oddaji ponudbe ali razpisni dokumentaciji, vloži v desetih delovnih dneh od dneva objave obvestila o dodatnih informacijah, informacijah o nedokončanem postopku ali popravku, če se s tem obvestilom spreminjajo ali dopolnjujejo zahteve ali merila za izbiro najugodnejšega ponudnika.

Zahtevka za revizijo iz prejšnjega odstavka ni dopustno vložiti po roku za prejem ponudb, razen če je naročnik v postopku javnega naročanja določil rok za prejem ponudb, ki je krajši od desetih delovnih dni. V tem primeru se lahko zahtevek za revizijo vloži v desetih delovnih dneh od dneva objave obvestila o naročilu. Če naročnik ugotovi, da niso izpolnjeni procesni pogoji iz prve, tretje, četrte ali pete alineje prvega odstavka 26. člena ZPVPJN, zahtevek za revizijo najpozneje v treh delovnih dneh od prejema s sklepom zavrže.

**Vsebina ponudbene dokumentacije**

Ponudnik pripravi ponudbo na obrazcih za pripravo ponudbe, ki so sestavni del razpisne dokumentacije in priloži zahtevana dokazila, kjer je to zahtevano.

* **pod razdelek „PREDRAČUN”** se predloži obrazec „Obrazec predračuna za javno odpiranje ponudb v e-JN” (Obr\_1.1).
* **pod razdelek „ESPD-ponudnik”** se predloži izpolnjen obrazec »ESPD«. V primeru skupne ponudbe ali ponudbe z podizvajalci se **pod razdelek »ESPD - ostali sodelujoči«** predložijo ESPD obrazci gospodarskih subjektov, ki v kakršni koli vlogi sodelujejo v ponudbi
* **pod razdelek »DRUGI DOKUMENTI«** se predloži naslednja dokumentacija:
	+ Podatki o ponudniku - OBR 1
	+ Ponudba - OBR 2
	+ Izjava o izvajanju del s podizvajalci - OBR 5
	+ Seznam podizvajalcev - OBR 5.1 (v primeru, da ponudba vključuje podizvajalce)
	+ Podatki o podizvajalcu - OBR 5.2 (v primeru, da ponudba vključuje podizvajalce)
	+ Zahteva podizvajalca za neposredno plačilo - OBR 5.3 (v primeru, da ponudba vključuje podizvajalce in le-ti zahtevajo neposredno plačilo)
	+ Ponudnikovo pooblastilo za izvajanje neposrednih plačil podizvajalcem - OBR 5.4 (v primeru, da ponudba vključuje podizvajalce in le-ti zahtevajo neposredno plačilo)
	+ Izjava o sposobnosti za izvedbo posla in garancijskem roku - OBR 6
	+ Seznam primerljivih dobav – OBR 6.1
	+ Izjava o dostavi blaga - OBR 7
	+ Vzorec pogodbe - OBR 8
	+ Akt oz. Sporazum o skupnem nastopu (v primeru oddaje skupne ponudbe)
	+ **Kataloge, prospekte ponujenega vozila iz katerih so razvidne tehnične specifikacije vozila, ki ga ponudnik v predmetnem javnem naročilu ponuja**

Kocerod d.o.o.

mag. Ivan Plevnik, direktor